"ഡോക്ടർ" എന്ന ഗാലിഫ്രേ ഗ്രഹത്തിൽ നിന്നുള്ള ഒരു സമയസഞ്ചാരിയുടെ സാഹസങ്ങൾ ആണ് പരമ്പരയുടെ വിഷയം. ടാർഡിസ് എന്ന ടൈം മെഷീനുമായി ഡോക്ടർ ഗാലിഫ്രേ ഗ്രഹത്തിൽ നിന്നു കടക്കുന്നു. ടാർഡിസിനു വിശാലമായ ഇന്റീരിയർ ഉണ്ട്, എന്നാൽ പുറം ഭാഗത്ത് ചെറുതായി കാണപ്പെടുന്നു. പുറമെ നിന്ന് നോക്കുമ്പോൾ സാധാരണ വസ്തുവായി നോക്കിക്കാൻ ശേഷിയുള്ള “കമേലിയോൺ സർക്യൂട്ട്" കൊണ്ട് സജ്ജീകരിച്ചിരിക്കുന്നു. എന്നാൽ ഒരു തകരാറുമൂലം, ഡോക്ടറുടെ ടാർഡിസ് ഒരു നീല ബ്രിട്ടീഷ് പോലീസ് ബോക്സായി നിലകൊള്ളുന്നു.

ഡോക്ടറുടെ നിരവധി അവതാരങ്ങൾ പലപ്പോഴും അവരുടെ ജിജ്ഞാസ ഉളവാക്കുന്ന സംഭവങ്ങൾ കണ്ടെത്തുകയും നിരപരാധികളെ ദ്രോഹിക്കുന്നതിൽ നിന്നും അല്ലെങ്കിൽ ചരിത്രം മാറ്റുന്നതിൽ നിന്നും ദുഷ്ടശക്തികളെ തടയാൻ ശ്രമിക്കുകയും ചെയ്യുന്നു. ഡോക്ടർ അപൂർവ്വമായി മാത്രമേ ഒറ്റയ്ക്ക് യാത്ര ചെയ്യാറുള്ളു. പലപ്പോഴും ഈ സാഹസങ്ങൾ പങ്കിടാൻ ഒന്നോ അതിലധികമോ കൂട്ടാളികളെ കൊണ്ടുവരികയോ ചെയ്യുന്നു. ഭൂമിയോടുള്ള ഡോക്ടറുടെ താൽപര്യം കാരണം ഈ കൂട്ടാളികൾ സാധാരണയായി മനുഷ്യരാണ്. ഡോക്ടർക്ക് നൂറ്റാണ്ടുകൾ പഴക്കമുണ്ട്, ഒരു ടൈം ലോർഡ് എന്ന നിലയിൽ, ശരീരത്തിന് മാരകമായ കേടുപാടുകൾ സംഭവിച്ചാൽ പുതിയ രൂപവും വ്യക്തിത്വവും സ്വീകരിക്കാനുള്ള കഴിവുണ്ട്. ഡാലെക്സ്, സൈബർമാൻ, മറ്റൊരു റിനെഗേഡ് ടൈം ലോർഡ് ആയ മാസ്റ്റർ എന്നിവരുൾപ്പെടെ നിരവധി ശത്രുക്കളെ യാത്രയ്ക്കിടെ ഡോക്ടർ നേടിയിട്ടുണ്ട്. 

പ്രേക്ഷകർ
കഥാസാരം
അന്താരാഷ്ട്ര സംപ്രേഷണം
യുണൈറ്റഡ് കിംഗ്ഡം